સત્તાધીશોએ આ ચેતવણીઓને ગંભીરતાથી નથી લીધી એ હવે જાણીતી વાત છે. ૨૦૦૩થી શરુ કરીને, જયારે ગોલ્ડન ક્વાડ્રીલેટરલ હાઈવે પ્રોજેક્ટમાં થયેલ ભ્રષ્ટાચાર સામે અવાજ ઉઠાવનાર સત્યેન્દ્ર દુબેની હત્યા કરવામાં આવી ત્યારથી લઈને સંખ્યાબંધ મુખબીરોનું ભવિષ્ય ધૂંધળું બન્યું છે. દુબે જેવા કેટલાક મરણ પામ્યા છે તો બીજાઓને ધમકીઓ અને હિંસાનો સામનો કરવો પડ્યો છે કે પછી તેમની ચેતવણીઓની અવગણના કરવામાં આવી છે. આવી ઘટનાઓ પ્રત્યે મીડિયા અને જનતાનું ધ્યાન થોડા સમયપુરતું જ જાય છે.